cyanic-selkie/wikianc huggingface dataset:
বুগাটি ভেইরন
বুগাটি ভেরন ইবি ১৬.৪ হলো একটি মিড-ইঞ্জিন স্পোর্টস কার্, যার নকশা ও নির্মানকাজ করেছে ভকস্ওয়াগেন গ্রুপ ও বুগাটি অটোমোবাইলস, এবং যা বুগাটি কর্তৃক প্রস্তুত হয়েছে ফ্রান্সের মোলশেইমে। এই গাড়িটির নামকরণ করা হয়েছিল রেসিং গাড়ি চালক পিয়ারে ভেরনের নামে। গাড়িটির সর্বোচ্চ গতি ছিলো 407 km/h।
রবিনসন ক্রুসো দ্বীপ
রবিনসন ক্রুসো দ্বীপ (Isla Róbinson Crusoe, ), পূর্বে মাস অ্যা টেরা নামে পরিচিত হল জুয়ান ফার্নান্দেজ দ্বীপপুঞ্জের দ্বিতীয় বৃহত্তম দ্বীপ যা চিলির সান আন্তোনিওর পশ্চিমে ৬৭০  কিমি (362 nmi; 416 মাই) দূরে দক্ষিণ প্রশান্ত মহাসাগরে অবস্থিত। এটি দ্বীপপুঞ্জের অধ্যুষিত দ্বীপগুলির মধ্যে বেশি জনবহুল (অন্যটি হল আলেজান্দ্রো সেলকির্ক দ্বীপ)  যার বেশিরভাগই অংশই দ্বীপের উত্তর উপকূলে কাম্বারল্যান্ড উপসাগরের সান জুয়ান বাউটিস্তা শহরে বর্তমান।
১৭০৪ থেকে ১৭০৯ সাল পর্যন্ত, এই দ্বীপটি জলবন্দি নাবিক আলেকজান্ডার সেলকির্কের বাড়ি ছিল, যিনি ঔপন্যাসিক ড্যানিয়েল ডিফোকে তাঁর  রবিনসন ক্রুসোকে তাঁর  উপন্যাসে (১৭১৯ খ্রী:) অনুপ্রাণিত করেছিলেন, যদিও উপন্যাসটি স্পষ্টভাবে ক্যারিবীয় অঞ্চলে সেট করা হয়েছে। এটি ঐ মুখের বেঁচে থাকা শেষ গল্প গুলোর মধ্যে একটি (যা সম্পর্কে ডেফো অবশ্যই অবগত ছিলেন)। দ্বীপের সাথে জড়িত সাহিত্যকে প্রতিফলিত করতে এবং পর্যটকদের আকৃষ্ট করার জন্য, চিলির সরকার ১৯৬৬ সালে স্থানটির নাম পরিবর্তন করে রবিনসন ক্রুসো দ্বীপ রাখেন।
ভূগোল
রবিনসন ক্রুসো দ্বীপের ভূমিরূপ পার্বত্য এবং উচ্চবচ৷ এটি অসংখ্য আগ্নেয়গিরির ক্রমান্বয়ে অগ্নুৎপাতের ফলে উৎপন্ন লাভাপ্রবাহ থেকে নির্মিত৷ দ্বীপটির উচ্চতম শৃঙ্গ হল এল য়ুনকু যার উচ্চতা 915 m৷ অতি মাত্রায় ক্ষয়ীভবনের ফলে এখানে বহু সুগভীর উপত্যকা এবং খাড়া শৈল্যশিরা দেখা যায়। দ্বীপের দক্ষিণ পশ্চিম প্রান্তে করডন এসক্যারাডো নামক একটি সংকীর্ণ উপদ্বীপ তৈরি হয়েছে। এই প্রান্তের নিকটেই সান্তা ক্লারা দ্বীপ অবস্থিত৷
জলবায়ু
রবিনসন ক্রসো দ্বীপের জলবায়ু উপ-ক্রান্তীয় প্রকৃতির৷ এই দ্বীপের পূৰ্বে শীতল হামবোল্ট স্রোত এবং দক্ষিণ-পূৰ্ব আয়ন বায়ু প্রবাহিত হয়। গড় বার্ষিক উষ্ণতার পরিমাণ 3 C থেকে 34 C৷ বর্ষিক উষ্ণতার প্রসর 15.4 C৷ উচ্চ পার্বত্য অঞ্চলে শীতল জলবায়ু বিরাজ করে এবং কখনো কখনো তুষারপাত দেখা যায়। শীতকালেই বেশি বৃষ্টিপাত দেখা যায়, যদিও বৃষ্টিপাত উচ্চতা ও উদঘাটনের উপর বেশি নির্ভর করে। 500 m অধিক উচ্চতায় প্রতিদিনই বৃষ্টিপাত হয়। কিন্তু অনুবাত ঢালে তুলনামূলক কম বৃষ্টিপাত হয়৷
উদ্ভিদ ও প্রাণী
জুয়ান ফারনান্দেজ দ্বীপপুঞ্জ টি ফারনান্দেজীয় রিজিয়ান নামক একটি উদ্ভিদজ অঞ্চলের মধ্যে অবস্থিত৷ এই রিজিয়ানটিকে কখনো আন্টার্ককটিকা জীবভৌগোলিক রাজ্য বা কখনো নিওট্রপিকাল জীবভৌগোলিক অঞ্চলের অন্তর্ভুক্ত করা হয়৷ ১৯৭৭ সাল থেকেই এটি একটি বিশ্ব বাওস্ফিয়ার রিজার্ভ ৷ এটি প্রচুর স্থানিক উদ্ভিদ পরিবার, গণ এবং প্রজাতির বাসসস্থান৷ এখানকার ২১১টি প্রজাতির মধ্যে ১৩২ (৬৩%) টিই স্থানিক ও এখানে ২৩০ কীটপতঙ্গের প্রজাতি দেখা যায়৷ রবিনসন ক্রুসো দ্বীপের একটি স্থানিক উদ্ভিদ প্রজাতি হল ল্যাক্টোরিডাকি ৷ এখানে ম্যাগেলানিক পেঙ্গুইনও দেখা যায়। নিজের ছুঁচ সম সূক্ষ্ম ঠোঁট ও পশম সম পালকের জন্য বিশ্ব বিখ্যাত জুয়ান ফারনান্দেজ ফায়ারক্রাউন, যা কিনা মহাবিপন্ন, এখানকারই একটি স্থানিক হামিংবার্ড প্রজাতি। মাসাটিয়েরা পেট্রেল এই দ্বীপটিরই আদি নামে নামাঙ্কিত৷ মাসাটিয়েরা পেট্রেল, গোলাপি-পা শিয়ার ওয়াটার , জুয়ান ফারনান্দেজ ফায়ারক্রাউন এবং জুয়ান ফারনান্দেজ টিট-টাইর‍্যান্ট-এর মত পাখির উপস্থিতির জন্য এই দ্বীপটিকে (প্রতিবেশি সান্তা ক্লারার সাথে) বার্ডলাইফ ইন্টারন্যাশনাল গুরুত্ত্বপূর্ণ পক্ষি অঞ্চল (আই.বি.এ) বলে ঘোষনা করেছে।
আদি ইতিহাস
জুয়ান ফারনান্দেজ দ্বীপপুঞ্জ ক্যাপ্টেন জুয়ান ফারনান্দেজের নামে নামাঙ্কিত, যিনি ১৫৭৪ খ্রীষ্টাব্দে এখানে প্রথম পদার্পণ করেন৷ পূর্বে রবিনসন ক্রসো দ্বীপের নাম ছিল মাস অ্যা টেরা। ইস্টার দ্বীপ থেকে এর নৈকট্যের সত্ত্বেও কোনো পলিনেশীয় বা নেটিভ আমেরিকান রা এখানে আসেননি।
১৭-১৬ শতক
১৬৮১ থেকে ১৬৮৪ খ্রীষ্টাব্দের মধ্যে উইল নামক একজনমিসকিটো কে এই দ্বীপে জলবন্দী করে রাখা হয়েছিল৷ তার সম্ভব বিশ বছর পর ১৭০৪ খ্রীষ্টাব্দে আলেকজান্ডার সেলির্কিক কে এখানে জলবন্দী করা হয়৷ তিনি চার বছর চার মাস ধরে এই দ্বীপে একাকীত্বে বাস করেন৷ সেলকির্ক তার জাহাজ সিঙ্ক পোর্টস-এর সমুদ্র অভিযানের যোগ্যতা সম্পর্কে সন্ধিহান ছিলেন এবং পথ্যি মধ্যেই জাহাজ থেকে নেমে পড়ার অনুমতি চান (তার নামার কিছু সময় বাদে সত্যিই জাহাজডুবি হয়!)৷ তাদের জাহাজের ক্যাপ্টেন থমাস স্ট্র্যান্ডিং (যিনি কিনা উইলিয়াম ডামপিয়ের কর্তৃক আয়োজিত এই অভিযানে তার কলিগ ছিলেন) তাদের এই মত পথক্যের বচসায় ক্লান্ত হয়ে শেষে তাকে আদেশ দেন। সেলকির্ককে একটি মাস্কেট, বারুদ, ছুতোর সরঞ্জাম, একটি চাকু, একটি বাইবেল ও কিছু কাপড় দিয়ে দ্বীপিটিতে ছেড়ে দেওয়া হয়। তার উদ্ধারের কাহিনী এডওয়ার্ড কুক রচিত ১৭১২ সালে প্রকাশিত এ ভয়েজ রাউন্ড দ্যা সাউথ সি, এন্ড রাউন্ড দ্যা ওয়ার্ল্ড গ্রন্থে বর্ণিত রয়েছে।
১৯-২০ শতক
১৮৪০ সালে রিচার্ড হেনরি ডানা,Jr. কর্তৃক রচিত টু ইর্য়াস বিফোর দ্যা মাস্ট গ্রন্থে জুয়ান ফারনান্দেজকে একটি নতুন কারগার কলোনি বলে উল্লেখ করা হয়েছে। সংশোধনাগারটি খুব তাড়াতাড়ি পরিত্যাগ করার জন্য দ্বীপটি পুনরায় জন শূণ্য হয়ে পড়ে। ১৯ শতকের শেষের দিকে এইখানে স্থায়ী বাসস্থান তৈরী হয়। জোশুয়া স্লোকাম তার স্প্রে নামক ভিঙ্গায় পৃথিবী প্রদক্ষিণের সময় ২৬শে এপ্রিল থেকে ৫ই মে, ১৮৯৬ সালে এখানে কিছুদিন থেকে ছিলেন। তার রচিত সেলিং অ্যারাউন্ড দ্যা ওয়ার্ল্ড এলোন স্মৃতিকথায় এই দ্বীপ ও তার ৪৫ জন অধিবাসীদের সম্পর্কে বলা হয়েছে।
প্রথম বিশ্বযুদ্ধ
প্রথম বিশ্বযুদ্বের সময় অ্যাডমিরাল ম্যাক্সিমিলিয়ান ফন স্পি- এর জার্মান ইস্ট এশিয়া স্কোয়াড্রন ২৬-২৮শে অক্টোবর ১৯১৪ এখানে জ্বালানি সংগ্রহের জন্য কিছু দিন এখানে ছিলেন। এই দ্বীপেই তিনি তার স্কোয়াড্রনের মার্চেন্ট ক্রসার প্ৰিনজ্ এইটেল ফ্রেডরিখ-এর সাথে মিলিত হন।
জসীমউদ্দীন (ক্রিকেটার)
মোহাম্মদ জসীমউদ্দীন (জন্ম: ২৬ ডিসেম্বর ১৯৯৫) একজন বাংলাদেশী প্রথম শ্রেণির ক্রিকেটার। যিনি চট্টগ্রাম বিভাগের হয়ে খেলেন।
ডিস্কিরিয়াস ইউনিপঙ্কাটাস
ডিস্কিরিয়াস ইউনিপঙ্কাটাস স্কারিটিন উপগোত্রের গ্রাউন্ড বিটলের একটি প্রজাতি। ফল ১৯০১ সালে এর নামকরণ করেছিলেন।
কামরুল ইসলাম রাব্বি
অন্য ব্যবহারের জন্য, দেখুন কামরুল ইসলাম (দ্ব্যর্থতা নিরসন)।
কামরুল ইসলাম (জন্ম: ১০ ডিসেম্বর, ১৯৯১) পটুয়াখালীতে জন্মগ্রহণকারী বাংলাদেশের আন্তর্জাতিক ক্রিকেটার। বাংলাদেশ ক্রিকেট দলের সদস্য। রাব্বি নামে সমধিক পরিচিত কামরুল ইসলাম ঘরোয়া প্রথম-শ্রেণীর ক্রিকেট ও লিস্ট এ ক্রিকেটে বরিশাল বার্নার্স, বাংলাদেশ এ, কুমিল্লা ভিক্টোরিয়ান্স, বাংলাদেশ ক্রিকেট বোর্ড একাদশ, বিসিবি নির্বাচিত একাদশের পক্ষে খেলেছেন। দলে তিনি মূলতঃ ডানহাতে মিডিয়াম ফাস্ট বোলিং করে থাকেন। এছাড়াও ডানহাতে নিচের সারিতে ব্যাটিং করে থাকেন তিনি।
প্রারম্ভিক জীবন
খুব অল্প বয়সেই ২০০৮-০৯ মৌসুম থেকে অদ্যাবধি বরিশাল বিভাগের প্রতিনিধিত্ব করছেন। অক্টোবর, ২০০৮ সালে সিলেট বিভাগের বিপক্ষে প্রথম-শ্রেণীর ক্রিকেটে অভিষেক ঘটে তার। ঐ খেলায় তাকে ব্যাটিং করতে হয়নি। কিন্তু বল হাতে নিয়ে ষোলো ওভারে পেয়েছেন ৩/৩৩। এছাড়াও বাংলাদেশ প্রিমিয়ার লীগে বরিশাল বার্নার্সের পক্ষে খেলছেন তিনি।
২০০৯ সাল থেকে অনূর্ধ্ব-১৯ দলের পক্ষে খেলছেন। পাকিস্তান ও শ্রীলঙ্কার বিপক্ষে চার উইকেট লাভের ফলে ২০১০ সালের অনূর্ধ্ব-১৯ ক্রিকেট বিশ্বকাপে বাংলাদেশের প্রতিনিধিত্ব করার সুযোগ লাভ করেন।
ঘরোয়া ক্রিকেট
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে ফরচুন বরিশাল তাকে কিনে নেয়। ৮ ডিসেম্বর ২০২০, মিনিস্টার গ্রুপ রাজশাহীর বিপরীতে নুরুল হাসান, নাজমুল হোসেন শান্ত ও ফরহাদ রেজাকে পর পর তিনটি বলে তুলে নিয়ে টি২০ ক্রিকেটে নিজের প্রথম হ্যাট্রিক লাভ করেন।
আন্তর্জাতিক ক্রিকেট
নভেম্বর, ২০১৫ সালে সফরকারী সফরকারী জিম্বাবুয়ের বিপক্ষে একদিনের আন্তর্জাতিকের সিরিজে অংশ নেয়ার জন্য তাকে মনোনীত করা হয়। ২০ অক্টোবর, ২০১৬ তারিখে সফরকারী ইংল্যান্ডের বিপক্ষে তার টেস্ট অভিষেকে হয়।
লাসলো ইস্যাবো
থাম্ব|ইস্যাবো ১৯৬৬ সালে লাসলো ইস্যাবো
লাসলো ইস্যাবো [László Szabó(মার্চ ১৯, ১৯১৭ – অগাস্ট ৮, ১৯৯৮)] ছিলেন হাঙ্গেরিয়ান দাবাড়ু গ্র্যান্ডমাস্টার
তিনি জন্মগ্রহণ করেন বুদাপেস্ট এ, আন্তর্জাতিক দাবা খেলায় তাকে প্রথম দেখা যায় ১৯৩৫ সালে, ১৮ বছর বয়সে তিনি প্রথম Hungarian Championships জিতে নেন, আন্তর্জাতিক টুর্নামেন্ট Tatatóváros থেকে। এবং ১৯৩৫ সালে তিনি দেশকে প্রতিনিধিত্ব করার জন্য নির্বাচিত হন, Warsaw Olympiad. এর জন্য। প্রথম অলিম্পিয়াডে তার আক্রমণাত্মক খেলা দেখিয়ে মুগ্ধ করেছেন সবাইকে এবং তিনি ছিলেন সবচেয়ে কম বয়সী দাবাড়ু। এটা মনে করা হয় যে, তরুণ ইস্যাবো দাবা খেলা চর্চা করেছিলেন Géza Maróczy এর অধীনে। Géza Maróczy ছিলেন সার্বভৌম কর্তৃত্বপূর্ণ ব্যক্তি হাঙ্গেরিয়ান দাবা খেলার জন্য, তার অধীনে প্রশিক্ষণ নিয়েছিল বিশ্ব চ্যাম্পিয়ন Max Euwe এবং Vera Menchik.
তারপর যুদ্ধের শুরুতে ইস্যাবো ফোর্স লেবার ইউনিটের সাথে যুক্ত হন এবং পরবর্তীতে রাশিয়ান সৈন্যবাহিনী দ্বারা তিনি ধরাশায়ী হন, তারা তাকে যুদ্ধের কয়েদী হিসেবে রেখে দেয়। যুদ্ধের পরে তিনি দাবা খেলায় ফিরে আসেন এবং অনেক আন্তর্জাতিক খেলায় অংশগ্রহণ করেন। ১৯৪৬ সালে Groningen-এ,অত্যন্ত বড় এক ক্রীড়া প্রতিযোগিতায় তিনি পঞ্চম স্থান অধিকার করেন, যেখানে Botvinnik, Euwe, Smyslov, Najdorf, Boleslavsky এবং Kotov এর মতো প্রতিযোগীরাও অংশগ্রহণ করেন। ১৯৪৮ সালের  Saltsjöbaden Interzonal এ Bronstein এর সাথে প্রতিযোগীতায় দ্বিতীয় স্থান এবং ১৯৪৭/৪৮ সালে Hastings,‌১৯৪৮ সালে Budapest ও ১৯৪৯/৫০ সালে Hastings এ  তিনি প্রথম স্থান অধিকার করেন। ১৯৫২ সালের Saltsjöbaden Interzonal এবং ১৯৫৫ সালের Gothenburg Interzonal উভয়েই পঞ্চম স্থান অধিকার করার মাধ্যমে তিনি যে  সংশ্লিষ্ট প্রার্থীদের প্রতিটি  টুর্নামেন্টে একটি শক্ত জায়গা করে নেয়ার যোগ্যতা রাখেন তারই প্রকাশ পায়। 1956 সালে Amsterdam এ অনুষ্ঠিত একটি World Championship চ্যালেঞ্জের জন্য সবচেয়ে আশাপ্রদ দর তৈরি করেছিল  ইস্যাবো এবং এটা ছিল তার তৃতীয় ও চূড়ান্ত প্রার্থী। তিনি Bronstein, Geller, Petrosian এবং Spassky এর সাথে মিলিতভাবে পঞ্চম হন, সেখানে ছিলেন Smyslov এবং Keres.
১৯৬০ ও ১৯৭০-সালের মাঝে, তিনি আন্তর্জাতিক প্রতিযোগিতায় শ্রেষ্ঠ থেকে শ্রেষ্ঠতর হতে থাকেন, ১৯৬৪ সালে Zagreb এ, ১৯৬৫ সালে Budapest এ (সঙ্গে ছিলেন  Polugaevsky এবং Taimanov), ১৯৭২ সালে  Sarajevo এ, ১৯৭৩ সালে Hilversum এ (সঙ্গে ছিলেন  Geller) এবং ১৯৭৩/৭৪ সালে  Hastings এ (সঙ্গে ছিলেন  Gennady Kuzmin, Timman এবং Tal) তিনি প্রথম স্থান অর্জন করেন।
তিনি সর্বমোট ১১ অলিম্পিয়াডে হাঙ্গেরির প্রতিনিধিত্ব করেন, প্রথম বোর্ডে পাঁচবার খেলেন এবং অনেক পদক জয়ী কার্য সম্পাদন করেন। ১৯৩৭ সালে তিনি দলীয়ভাবে এবং এককভাবে রৌপ্য পদক্‌, ১৯৫২ সালে এককভাবে ব্রৌঞ্জ, ১৯৫৬  সালে দলীয়ভাবে ব্রৌঞ্জ এবং ১৯৬৬ সালে দলীয়ভাবে  ব্রৌঞ্জ ও এককভাবে রৌপ্য গ্রহণ করেন।
ইস্যাবো ছিলেন হাঙ্গেরির সর্বশ্রেষ্ঠ খেলোয়াড়, প্রায় ২০ বছর ধরে ছিলেন বিশ্বের শীর্ষ ১২ খেলোয়ারের মাঝে।(অবশেষে, ১৯৬৩/৬৪ সালে তার স্থলাভিষিক্ত হয়েছেন Lajos Portisch)
তার পরিবার ইস্যাবো এর পুরো দাবা গ্রন্থাগার, White Chess and Checkers সমগ্র এবং তার কাগজপত্র দান করেন Cleveland Public Library John G তে। John G White Chess and Checkers সমগ্র হলো বিশ্বের বৃহত্তম দাবা গ্রন্থাগার। (সেখানে রয়েছে ৩২,৫৬৮ ভলিউম বই এবং সিরিয়াল, তার মাঝে বাধা আছে ৬,৩৯৫ ভলিউম সাময়িকী। )
ইউনিকোডে আদলাম লিপি
আদলাম ইউনিকোড ব্লকে আদলাম লিপির বর্ণ সংবলিত একটি অংশ। আদলাম লিপি গিনি এবং প্রতিবেশী দেশের ফুলা ভাষার জন্য ১৯৮০-র দশকে নির্মিত একটি শব্দীয় বর্ণমালা লিপি।
ইতিহাস
নিম্নলিখিত ইউনিকোড সম্পর্কিত নথিগুলি অ্যাদলাম ইউনিকোড ব্লকের নির্দিষ্ট বর্ণগুলি সংজ্ঞায়নের উদ্দেশ্য এবং প্রক্রিয়া লিপিবদ্ধ করে:
ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা
প্রথম জীবন
ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা ১১২৩ খ্রিষ্টাব্দে স্ক্যিদ নদী উপত্যকায় স্না-নাম-ঝাং পরিবারগোষ্ঠীতে জন্মগ্রহণ করেন। জন্মের পর তার নাম রাখা হয় দার-মা-গ্রাগ্স শৈশবে তিনি মা-জো-দার-মা নামক এক ভিক্ষুণী ও সাম-বু নামক এক অনুবাদকের নিকটে শিক্ষালাভ করেন। কৈশোরে তার পিতামাতার মৃত্যু হলে তিনি আত্মহত্যাপ্রবণ হয়ে পড়েন।
শিক্ষা
১১৪৮ খ্রিষ্টাব্দে খাম্স অঞ্চলে তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নাম নিয়ে বৌদ্ধ ভিক্ষুতে পরিণত হন। এই অঞ্চলেই তিনি র্গোয়া-লো-ত্সা-ওয়া নামক তিব্বতী অনুবাদকের নিকট চক্রসম্বর তন্ত্র সম্বন্ধে শিক্ষালাভ করেন। এরপর তিনি 'ওল-খা-বা-ছোস-গ্যুং (১১০৩-১১৯৯) এবং মাল-য়ের-পা-বা  নামক দুইজন তিব্বতী বৌদ্ধ পণ্ডিত এবং বৈরোচনবজ্র নামক ভারতীয় দোঁহা পণ্ডিতের নিকটে শিক্ষালাভ করেন। এছাড়াও তিনি স্গাম-পো-পা-ব্সোদ-নাম্স-রিন-ছেন নামক মিলারেপার শিষ্যের ভগিনীপুত্র স্গোম-পো-ত্শুল-খ্রিম্স-স্ন্যিং-পো নামক বিখ্যাত ব্কা'-ব্র্গ্যুদ পণ্ডিতের শিষ্যত্ব লাভ করেন। এই সময় তিনি ফ্যাগ-ছেন-লাম-ম্ছোগ-ম্থার-থুগ  নামক বিখ্যাত গ্রন্থ রচনা করেন।
পরবর্তী জীবন
একষট্টি বছর বয়সে এক কঠিন রোগে আক্রান্ত হলে তিনি তার জীবনের শেষ দিন পর্যন্ত গোপনে সাধনার জন্য চলে যান। এই সময় তিনি কোন ব্যক্তির সঙ্গে দেখা না করতেন না। একমাত্র ১১৮৯ খ্রিষ্টাব্দে কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা দুস-গ্সুম-ম্খ্যেন-পা তার সঙ্গে দেখা করে তার সামরিক অভিযান বন্ধের অনুরোধ করলে ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা তার যুক্তিতে রাজি হন।
পারসিক স্তম্ভ
পারসিক স্তম্ভ বা পারসেপলিটান স্তম্ভ প্রাচীন পারস্যের হাখমানেশি স্থাপত্যশৈলীর কলামের অনন্য রূপ, যা প্রায় ৫০০ খ্রিস্টপূর্বাব্দের দিকে প্রথম প্রচলিত হয়। মূলত পার্সেপোলিস নগর হতে এসব স্তম্ভের খোঁজ পাওয়া যায়, যেখানকার বেশিরভাগ স্তম্ভে একটি ভিত্তি, খাঁজযুক্ত দণ্ডাকার অংশ এবং দুটি প্রাণী (অধিকাংশ ক্ষেত্রে বলদ) সংবলিত চূড়া থাকে। হাখমানেশি প্রাসাদসমূহে হাইপোস্টাইল হলঘর অপদন দেখা যায়, যেগুলোয় অসংখ্য স্তম্ভের সারি থাকে। হাখমানেশি সম্রাট আর্তাক্সেরক্সেস ১ পার্সেপোলিস নগরে ৭০x৭০ মিটার আয়তনের সিংহাসন বা "শত স্তম্ভের হল" নির্মাণ করেন। তবে হাখমানেশি হল এর চেয়েও বৃহৎ হয়ে থাকে। এরকম সভাগৃহে সাধারণত রাজার জন্য একটি সিংহাসন বিদ্যমান থাকত; যা বৃহৎ আনুষ্ঠানিক সমাবেশের জন্য ব্যবহৃত হত। পার্সেপোলিস ও সুসা নগরের মধ্যে সবচেয়ে বড় সভাগৃহে একসাথে দশ হাজার লোক অংশ নিতে পারত।
হাখমানেশিয়দের পাথুরে স্থাপত্যকলায় সামান্য অভিজ্ঞতা ছিল, তবে গ্রীক, মেসোপটেমিয়া, মিসর, আনাতোলিয়ার লিডিয়া, ইলম প্রভৃতি স্থানের স্থাপত্যে প্রভাবিত হয়ে অন্যান্য পার্শ্ববর্তী দেশ হতে শিল্পী ও কারিগর পারস্যে নিয়ে আসা সম্ভব ছিল। এই স্থাপত্যরীতি সম্ভবত সুসায় দারিয়াশের প্রাসাদে বিকশিত হয়, তবে অধিকাংশ টিকে থাকা স্তম্ভ এখন পার্সেপোলিসে র‍য়েছে। ৩৩০ খ্রিস্টপূর্বাব্দে মহান আলেকজান্ডারের আক্রমণে পার্সেপোলিস ধ্বংস হওয়ার পর এমন স্থাপত্যরীতির চর্চা বন্ধ হয়ে যায়।
বর্ণনা
thumb|একটি আদর্শ পারস্য স্তম্ভের সম্মুখদৃশ্য, পার্শ্বদৃশ্য ও উপরিদৃশ্য
বিভিন্ন দালানে স্তম্ভ ও চূড়ার মধ্যে রকমফের দেখা যায়। সাধারণত স্তম্ভের চূড়ায় দুটি সুসজ্জিত বিপরীতমুখী প্রাণীর প্রতিকৃতি থাকে যা স্তম্ভের বাহিরের দিকে মুখ করে থাকে। এ অংশটি বন্ধনীর মত কাজ করে যা মাথাল বা ছাদ কাঠ ধরে রাখে, তাছাড়া প্রাণীর পৃষ্ঠদেশ উল্লম্বভাবে স্থাপিত কাঠ ধরে রাখতে পারে (নিচে লুভ্‌রের পুনর্গঠন দেখুন)। প্রাণীর শিরোভাগ থাকায় একে প্রোটোম ধরনের শিল্প বলা যায়। প্রাণীদের মধ্যে ষাঁড় অধিক প্রচলিত, তবে সিংহ, মানুষের মুখযুক্ত বৃষ আসিরীয় লামাসু এবং ঈগলের মুখওয়ালা সিংহশরীরযুক্ত গ্রিফিনও দেখা যায়।
বৃষ এবং সিংহ সম্ভবত বাসন্ত বিষুবের সময় পারস্য নববর্ষ নওরোজ-এর প্রতীক। এক্ষেত্রে যুদ্ধরত বৃষ চন্দ্রের এবং সিংহ সূর্যের প্রতিনিধিত্ব করে। এই দিনে করদাতাগণ রাজার প্রতি তাদের বার্ষিক প্রদেয় নিবেদন করতেন এবং পার্সেপোলিসের সোপানে খোদাইকৃত চিত্রানুযায়ী পার্সেপোলিসকে বিশেষভাবে নওরোজ উদযাপনের জন্য নির্মিত বলে মনে করা হতো।
পারস্য স্তম্ভের চূড়া অন্যান্য স্তম্ভের তুলনায় দৈর্ঘ্যে বড়। মনে করা হয় পাথরের পূর্বে কাঠ দিয়ে স্তম্ভ বানানো হত। যখন বড় বড় ভবনের জন্য যথেষ্ট উঁচু গাছের স্বল্পতা দেখা দেয়, তখন থেকে পাথরের স্তম্ভ বানানো শুরু হয়। স্তম্ভের দণ্ডাকার অংশ ২০ মিটার পর্যন্ত উঁচু হতে পারে। স্তম্ভ কাঠের হলেও ভিত্তি সর্বদা পাথরের হয়, যেখানে প্রায়ই নির্মাণকর্তা রাজার নাম খোদাই করা থাকে। অধিকাংশ ক্ষেত্রে ভিত্তি গোলাকার হয়, তবে বর্গাকারও হতে পারে।
মাইকেলিনা আর্গি
মাইকেলিনা বা মিকি আর্গি এমবিই (জন্ম ১৯৬২) হলেন থ্যালিডোমাইড থেকে বেঁচে যাওয়া একজন ইংরেজ সক্রিয়কর্মী।  তিনি থ্যালিডোমাইড ট্রাস্টের জাতীয় উপদেষ্টা কমিটির প্রাক্তন সভাপতি। এই ট্রাস্টের মাধ্যমে থ্যালিডোমাইডের কবল থেকে বেঁচে যাওয়া ব্রিটিশ ব্যক্তিগণ আর্থিক সহায়তা পেয়ে থাকেন। তিনি এখনও এ ট্রাস্টের গণমাধ্যম কার্যক্রমে জড়িত।
তিনি সাসেক্সের অ্যাশডাউন ফরেস্টের স্টেইনার স্কুল মাইকেল হলে পড়াশোনা করেছিলেন। তার দুইটি মেয়ে রয়েছে।
তিনি ২০১৫ সালে ইনডিপেনডেন্স ফ্রম ইউরোপ পার্টির প্রার্থী হিসাবে দক্ষিণ-পূর্ব ইংল্যান্ডে ইউরোপীয় সংসদ নির্বাচনে দাঁড়িয়েছিলেন, তবে নির্বাচিত হতে পারেননি।
২০১৫ সালের ব্রিটিশ রানির জন্মদিনের সম্মাননায় তিনি অর্ডার অব দ্য ব্রিটিশ এম্পায়ার (এমবিই) নিযুক্ত হন। এতে তাকে "প্রচারক ও সদস্য, জাতীয় উপদেষ্টা পরিষদ, থ্যালিডোমাইড ট্রাস্ট" হিসাবে আখ্যায়িত করা হয়েছিল।
পান্নালাল ঘোষ
পান্নালাল ঘোষ (২৪ জুলাই ১৯১১ - ২০ এপ্রিল ১৯৬০), (অমলজ্যোতি ঘোষ নামেও পরিচিত), একজন ভারতীয় বাঙালী বাঁশী বাদক ও সুরকার। তিনি ওস্তাদ আলাউদ্দিন খাঁর শিষ্য ছিলেন এবং ভারতীয় শাস্ত্রীয় সংগীতে বাঁশিকে একটি অংশ হিসাবে প্রতিষ্ঠিত করার জন্য তাকে কৃতিত্ব দেওয়া হয়। ভারতীয় ফিল্মের খ্যাতনামা নেপথ্যগায়িকা সুপ্রভা ঘোষ তাঁর স্ত্রী।
শৈশবজীবন
পান্নালাল ঘোষ বাংলাদেশের বরিশালে ২৪ জুলাই ১৯১১ সালে জন্মগ্রহণ করেন। তার ডাকনাম অমলজ্যোতি ঘোষ তার পিতা, অক্ষয় কুমার ঘোষ ছিলেন একজন সেতার বাদক তিনি পারিবারিকভাবে সেতার বাজানো শেখা শুরু করেন। কিন্তু শৈশবে দুইটি কারণে তিনি বাঁশির প্রতি আকৃষ্ট হন। তাদের পৈতৃক বাসা ছিল কীর্তনখোলা নদীর পাড়ে।
পেশাজীবন
কলকাতা নিউ থিয়েটার্সে কাজ করার সময় তিনি সঙ্গীতে সহায়তা করতেন। ১৯৪০ সালে তিনি বোম্বে চলে আসেন সঙ্গীতজীবনের উন্নতির জন্য। ১৯৪০ সালে "স্নেহ বন্ধন" ছবির মাধ্যমে তার স্বতন্ত্র সঙ্গীত পরিচালক হিসাবে অভিষেক ঘটে। এই ছবির দুই জনপ্রিয় গানে "Aabroo Ke Kamaanon Mein" এবং "Sneh Bandhan Mein Bandhe Hue" কণ্ঠ দেন কাহ্ন মাস্তান এবং বিব্বু পান্নালাল ঘোষ যৌথভাবে ওস্তাদ আলী আকবর খান ও পণ্ডিত রবিশঙ্কর -এর সাথে "Aandhiyan" (১৯৫২) সিনেমার নেপথ্যে কাজ করেন। তিনিই প্রথম সাত গর্তের বাঁশির প্রচলন শুরু করেন।
অরলান্ডো ব্লুম
অরল্যান্ডো জোনাথন ব্লানচার্ড কোপল্যান্ড ব্লুম (জন্ম ১৩ জানুয়ারি ১৯৭৭) একজন ইংরেজ অভিনেতা। দ্য লর্ড অব দ্য রিংস চলচ্চিত্রে লেগোলাস চরিত্রে তার সফলতা অর্জনের পর, তিনি মহাকাব্য ফ্যান্টাসি, ঐতিহাসিক মহাকাব্য এবং ফ্যান্টাসি অ্যাডভেঞ্চার চলচ্চিত্রগুলিতে আরও উপস্থিত হয়ে খ্যাতি অর্জন করেন। তার অন্যান্য ভূমিকাগুলি হলস্টোলেস চরিত্রে হবিট ট্রিলোজিতে, উইল টার্নার চরিত্রে পাইরেটস অব দ্য ক্যারিবিয়ান সিরিজে, ট্রয় চলচ্চিত্রে প্যারিস চরিত্রে, এবং কিংডম অফ হেভেন চলচ্চিত্রে বেলিয়ান ডি আইবিলিন চরিত্রে অভিনয়ের জন্য তিনি জনপ্রিয়।
প্রাথমিক জীবন
ব্লুম ১৯৭৭ সালের ১৩ জানুয়ারি যুক্তরাজ্যের কেন্টারবিউরি, কেন্টে জন্মগ্রহণ করেন। ষোড়শ শতকের বিখ্যাত কম্পোজার অরল্যান্ডো গিবসনের নামানুসারে তার নামকরণ করা হয়। ব্লুমের সামান্থা ব্লুম নামে এক বোন আছে।
অঙ্গদ
অঙ্গদ (সংস্কৃত: अङ्गदः) হল হিন্দুধর্মের কিংবদন্তি বানর। তিনি রামকে তার স্ত্রী সীতাকে খুঁজে পেতে এবং মহাকাব্য রামায়ণে সীতার অপহরণকারী রাবণের সাথে যুদ্ধ করতে সাহায্য করেন। তিনি কিষ্কিন্ধ্যার রাজপুত্র, এবং পরে রাজ্যের রাজা হন।
কিংবদন্তি
অঙ্গদ হলেন শক্তিশালী বানর রাজা বালী ও তারার পুত্র। তিনি সুগ্রীবের ভাতিজা। রাম ও সুগ্রীব তার পিতাকে হত্যা করার পর, অঙ্গদ রাবণের বন্দীদশা থেকে সীতাকে উদ্ধার করতে রামের বাহিনীর সাথে যোগ দেন।
রাজা রামকে তার স্ত্রীকে খুঁজে পেতে এবং উদ্ধার করতে সাহায্য করার প্রতিশ্রুতি পূরণ করতে ব্যর্থ হওয়ার পর অঙ্গদ ও তারা রাম ও তার ভাই লক্ষ্মণকে সুগ্রীবের সাথে পুনর্মিলন করতে সাহায্য করে। একত্রে, তারা সুগ্রীবকে রামের প্রতি তার অঙ্গীকারকে সম্মান করতে রাজি করাতে সক্ষম হয়, তার সময় তার মদ্যপানে ব্যয় করার পরিবর্তে। এরপর সুগ্রীব রামকে সাহায্য করার জন্য বনরদের ব্যবস্থা করেন এবং বানর সেনাবাহিনীকে সংগঠিত করেন যা রাবণের রাক্ষস নিমন্ত্রণকর্তার সাথে যুদ্ধ করবে। অঙ্গদ বিশেষ অনুসন্ধান দলের নেতৃত্ব দেয়, যেটি হনুমান ও জাম্ববান নিয়ে গঠিত এবং রামের স্ত্রী সীতাকে খুঁজে পেতে সক্ষম হয়।
অসহযোগ আন্দোলন (১৯৭১)
অসহযোগ আন্দোলন ১৯৭১ সালের মার্চে পাকিস্তানের সামরিক সরকারের বিরুদ্ধে আওয়ামী লীগ ও পূর্ব পাকিস্তানের সাধারণ জনগণ কর্তৃক পরিচালিত একটি ঐতিহাসিক আন্দোলন। ১ মার্চে পাকিস্তানের জাতীয় পরিষদের অধিবেশন স্থগিতের ঘোষণার পর জনগণের স্বতস্ফুর্ত আন্দোলন শুরু হলেও আনুষ্ঠানিকভাবে শেখ মুজিবুর রহমানের আহ্বানে ২ মার্চে অসহযোগ আন্দোলন শুরু হয়ে ২৫ মার্চ পর্যন্ত চলমান থাকে। মোট ২৫ দিন স্থায়ী হয় এই আন্দোলন। আন্দোলনের মুখ্য উদ্দেশ্য ছিল, পাকিস্তানের কেন্দ্রীয় সরকার থেকে পূর্ব পাকিস্তানের স্বায়ত্তশাসন নিশ্চিত করা। এই সময়কালে ক্রমশ পূর্ব পাকিস্তানের বেসামরিক প্রশাসনের উপর থেকে পশ্চিম পাকিস্তানের কেন্দ্রীয় সরকারের নিয়ন্ত্রণ প্রায় অচল হয়ে পড়ে। আন্দোলনের একপর্যায়ে সেনানিবাসের বাইরে পুরো পূর্ব পাকিস্তান কার্যত শেখ মুজিবুর রহমানের নির্দেশে চলছিল।
প্রেক্ষাপট
১৯৪০ সালে পাঞ্জাব প্রদেশের লাহোরে অনুষ্ঠিত নিখিল ভারত মুসলিম লীগের সম্মেলনে আবুল কাশেম ফজলুল হক লাহোর প্রস্তাব তুলে ধরেন। লাহোর প্রস্তাবের তৃতীয় অনুচ্ছেদে ভৌগোলিক অবস্থানের ভিত্তিতে অঞ্চল হিসেবে স্থানসমূহের সীমানা সামঞ্জস্য করে নির্দিষ্টভাবে পুনর্বিন্যাসের মাধ্যমে ব্রিটিশ শাসিত ভারতে একাধিক স্বাধীন ও সার্বভৌম মুসলিম সংখ্যাগরিষ্ঠ রাষ্ট্র সৃষ্টি করার কথা উল্লেখ করা হয়েছিল। মুসলিম লীগ অনুচ্ছেদটি বাস্তবায়ন করেনি বরং ১৯৪৬ সালের দিল্লি প্রস্তাবে লাহোর প্রস্তাব সংশোধন করার মাধ্যমে সকল মুসলিম সংখ্যাগরিষ্ঠ অঞ্চল নিয়ে ১৯৪৭ সালে ভারতীয় উপমহাদেশে একটি অদ্বিতীয় মুসলিম রাষ্ট্র তৈরি করে। ভারত বিভাজনের সময় বঙ্গ প্রদেশকে ধর্মের ভিত্তিতে দুই ভাগে ভাগ করে হিন্দু অধ্যুষিত পশ্চিমবঙ্গ অঞ্চলকে ভারতে এবং মুসলিম অধ্যুষিত পূর্ববঙ্গ অঞ্চলকে পাকিস্তানে অন্তর্ভুক্ত করা হয়। ১৯৫৫ সালে পূর্ববঙ্গ প্রদেশের নাম পরিবর্তিত হয়ে পূর্ব পাকিস্তান হয়।
পূর্ব পাকিস্তান এক ইউনিট ব্যবস্থার অধীনে পাকিস্তানের একটি অঞ্চল হিসেবে শাসিত হলেও রাজনৈতিক, আর্থিক, সাংস্কৃতিক ও সামরিক দিক থেকে অঞ্চলটি বৈষম্যের শিকার হয়েছিল। পাকিস্তান প্রতিষ্ঠার ১৯ বছর পরে ছয় দফা আন্দোলনের অন্যতম দফা হিসেবে আওয়ামী লীগ রাষ্ট্রে ফেডারেশন ব্যবস্থা কার্যকরের দাবি করেছিল যেখানে গণতান্ত্রিক ব্যবস্থায় কেন্দ্রীয় সরকারের অধীনে প্রশাসনিক অঞ্চলগুলো স্বাধীন থাকতে পারবে।
১৯৬৬ সাল থেকে চার বছরের মধ্যে আওয়ামী লীগের সভাপতি হিসেবে শেখ মুজিবুর রহমান পূর্ব পাকিস্তানের মানুষকে বাঙালি জাতীয়তাবাদের পক্ষে ঐক্যবদ্ধ করতে সক্ষম হন।
থাম্ব|১৯৭০ সালের সাধারণ নির্বাচনের ফলাফল ১৯৭০ সালের সাধারণ নির্বাচনে দেশটির জাতীয় পরিষদে আওয়ামী লীগ সংরক্ষিত নারী আসনসহ ৩১৩ টি আসনের মধ্যে ১৬৭ টি আসন পেয়ে নিরঙ্কুশ সংখ্যাগরিষ্ঠতা অর্জন করে। আওয়ামী লীগের এই বিজয়ে ফলে ৬ দফা বাস্তবায়ন অবশ্যম্ভাবী বুঝতে পেরে পিপিপি সহ পশ্চিম পাকিস্তানের অন্যান্য রাজনৈতিক দলের নেতারা ভীত হয়ে পড়ে। শাসকগোষ্ঠী মনে করেছিল যে ছয় দফা বাস্তবায়িত হলে পাকিস্তানের ঐক্য বিনষ্ট হবে।
১৯৭১ সালের ১২ জানুয়ারি ইয়াহিয়া খান ঢাকায় আসেন। তিনি শেখ মুজিবুর রহমানের সাথে দুই দফা আলোচনা করেন। এই আলোচনা সম্পর্কে শেখ মুজিবুর রহমান জানান: আলোচনা সন্তোষজনক হয়েছে এবং প্রেসিডেন্ট খুব শিগগিরই ঢাকায় জাতীয় পরিষদের অধিবেশন আহ্বানে সম্মত হয়েছেন।
ফাউন্ডেশন সিরিজ
thumb|আইজাক আসিমভ ফাউন্ডেশন সিরিজ আইজাক আসিমভের লেখা বিজ্ঞান কল্পকাহিনী। এই সিরিজের বইয়ের সংখ্যা ছয়টি। এই সিরিজের প্রথম তিনটি বই ফাউন্ডেশন ট্রিলজি নামে ১৯৬৬ সালে দ্য ওয়ার্ল্ড সাইন্স ফিকশন কনভেনশন থেকে ভোটের মাধ্যমে বেস্ট অল টাইম সাইন্স ফিকশন সিরিজ হিসেবে হুগো এওয়ার্ড এর জন্য নির্বাচিত হয়।
অসহযোগ আন্দোলন (১৯৭১)
প্রেক্ষাপট
পশ্চিম পাকিস্তানে ফিরে তিনি লারকানায় জুলফিকার আলী ভুট্টোর বাসভবনে গিয়ে জেনারেলদের সাথে গোপন বৈঠক করেন।
তারপর জানুয়ারি মাসের ২৭ তারিখে দলের অন্যান্য নেতাদের সাথে ঢাকায় এসে ২৭, ২৮ ও ২৯ তারিখে হোটেল ইন্টারকন্টিনেন্টালে শেখ মুজিবুর রহমানসহ আওয়ামী লীগের অন্যান্য শীর্ষনেতাদের সাথে জুলফিকার আলী ভুট্টো কয়েক দফা বৈঠক করেন। বৈঠকে ভুট্টো জোটবদ্ধ হয়ে ক্ষমতা ভাগাভাগি করার প্রস্তাব দিলে শেখ মুজিবুর রহমান তা প্রত্যাখ্যান করেন। বৈঠক শেষে শেখ মুজিবুর রহমান ১৫ ফেব্রুয়ারির মধ্যেই জাতীয় পরিষদের বৈঠক আয়োজন করে ছয় দফার ওপর ভিত্তি করে শাসনতন্ত্র রচনা করার ইচ্ছা পোষণ করলেও জুলফিকার আলী ভুট্টো আরও আলোচনা করা প্রয়োজন বলে মতামত ব্যক্ত করেন।
তিনি মার্চ মাসের শেষ দিকে জাতীয় পরিষদের অধিবেশন আয়োজন করার প্রস্তাব করেন। তবে রাষ্ট্রপতি ইয়াহিয়া খান মার্চের ৩ তারিখে জাতীয় পরিষদের অধিবেশন আহ্বান করেন। কিন্তু ১৫ ফেব্রুয়ারিতে জুলফিকার আলী ভুট্টো ঘোষণা করেন, আওয়ামী লীগ তাদের ৬ দফার ব্যাপারে আপস না করলে কিংবা এটি পরিবর্তন না করলে তিনি এবং তার দল কোনওভাবেই অধিবেশনে যোগদান করবে না।
৪ দিন পর ১৯ ফ্রেব্রুয়ারিতে পরবর্তী পদক্ষেপ কী হবে, তা নিয়ে জুলফিকার আলী ভুট্টোর সাথে ইয়াহিয়া খানের আলোচনা হয়। বৈঠকের পর ভুট্টো পুনরায় একই দাবি করেন। আওয়ামী লীগ তার দেওয়া শর্ত না মানলে তিনি অধিবেশনে যোগদান না করার ব্যাপারে অনড় থাকেন। ২৮ ফেব্রুয়ারিতে তিনি তার দলকে ছাড়া অধিবেশন শুরু করলে আন্দোলন শুরু করবেন বলে সতর্ক করেন। এছাড়াও পশ্চিম পাকিস্তান থেকে অধিবেশনে যোগ দিতে ঢাকায় যোগ দিতে চাওয়া গণপরিষদের সদস্যদের হত্যার হুমকি দেন।
শেখ মুজিবুর রহমান বুঝতে পারেন, পশ্চিম পাকিস্তানিরা নির্বাচনের ফলাফল বানচালের পরিকল্পনা করছে। তাই তিনি দিন দিন কঠিন সিদ্ধান্ত নিচ্ছিলেন। ভুট্টোর সাথে আলোচনা করে প্রেসিডেন্ট ইয়াহিয়া খান ১ মার্চ তারিখে জাতীয় পরিষদের অধিবেশন অনির্দিষ্ট কালের জন্য স্থগিত করেন। ফলে বাংলার মানুষ ক্ষোভে ফেটে পড়ে; শুরু হয় আন্দোলন।
ফাউন্ডেশন সিরিজ
প্রিলিউড টু ফাউন্ডেশন
গ্যালাকটিক এরার ১২,০২০ সালে ট্রানটরে পদার্পণ করেন গণিতবিদ হ্যারি সেলডন তার বিখ্যাত থিওরি অব প্রেডিকশন নিয়ে। কিন্তু নিজের বিস্ময়কর মেধার কারণে তাকে পরিণত হতে হয় মোস্ট ওয়ান্টেড ব্যক্তিতে। যখন তিনি বুঝতে পারেন তার আবিস্কারের গুরুত্ব তখন সিদ্ধান্ত নেন এর উৎকর্ষ সাধনের। তার বিপরীতে যখন স্বয়ং গালাক্সীর সম্রাট তখন সাহায্য পান এক অদ্ভুত ক্ষমতাধর ব্যক্তির।
অসহযোগ আন্দোলন (১৯৭১)
১ মার্চ
তৎকালীন পাকিস্তানের দ্বিতীয় সংখ্যাগরিষ্ঠ দল পাকিস্তান পিপলস পার্টির নেতা জুলফিকার আলী ভুট্টোর হুমকির পরে জেনারেল ইয়াহিয়া খান এক বেতার ভাষণে ১৯৭১ সালের ১ মার্চের দুপুর ১টা ৫ মিনিটে জাতীয় পরিষদের অধিবেশন স্থগিতের ঘোষণা করেন।
ফাউন্ডেশন সিরিজ
ফাউন্ডেশন
ত্রয়োদশ সহস্রাব্দের গোড়ার দিকে মানুষ বিজ্ঞানের চরম উৎকর্ষতায় পৌছে যায়। মানুষ গ্যালাক্সীর বেশিরভাগ গ্রহে বসতি করতে সক্ষম হয়। তার মধ্যে অধিকাংশ গ্রহই গ্যালাকটিক এম্পায়ারের শাসনভুক্ত। সেই সময়ে গ্যালাকটিক এম্পায়ারের রাজধানী ট্রানটরে আবির্ভাব হয় সাইকোহিস্ট্রির জনক হ্যারী সেলডনের। তিনি সাইকোহিস্ট্রির মাধ্যমে ভবিষ্যতবানী করেন- শিগগিরই শুরু হতে যাচ্ছে ত্রিশ হাজার বছর স্থায়ী চরম আরাজকতা ও বিশৃঙ্খলা। এর থকে উদ্ধারের পথ তিনিই বলে দেন- বিজ্ঞান ও প্রযুক্তিনির্ভর এক নতুন শক্তি। তার দেখানো পথে এগিয়ে চলে ফাউন্ডেশন- যা হবে নতুন সাম্রাজ্যের কেন্দ্রবিন্দু।
অসহযোগ আন্দোলন (১৯৭১)
১ মার্চ
এই ঘোষণা চলাকালে ঢাকা স্টেডিয়ামে চলমান আন্তর্জাতিক একাদশ বনাম বিসিসিপির মধ্যকার ক্রিকেট ম্যাচটি জনগণের বিক্ষোভের মুখে বন্ধ হয়ে যায়। ছাত্র-জনতা শেখ মুজিবুর রহমানের কোনও নির্দেশনা ছাড়াই স্বতস্ফুর্ত আন্দোলনে নেমে পড়ে। ছাত্ররা প্রথমে দলে দলে ঢাকা বিশ্ববিদ্যালয়ের বটতলায় জড়ো হয়ে পল্টন ময়দানে জনসভা করার সিদ্ধান্ত নেয়।
সেদিন শেখ মুজিবুর রহমানসহ আওয়ামী লীগের সংসদীয় দলের সদস্যরা হোটেল পূর্বাণীতে ৬ দফার উপর ভিত্তি করে শাসনতন্ত্রের খসড়া প্রণয়নের কাজে ব্যস্ত থাকায় বিক্ষুব্ধ জনতা হোটেল পূর্বাণীর সামনে জড়ো হয়। সেখানে জনতা পাকিস্তানের পতাকা এবং মুহম্মদ আলী জিন্নাহর ছবি পোড়ায়। শেখ মুজিবুর রহমান তখন সংবাদ সম্মেলন করে সকলকে শান্তিপূর্ণভাবে আন্দোলন জোরদার করার পরামর্শ দেন। তিনি একই সাথে ২ ও ৩ মার্চে দুপুর ২টা পর্যন্ত হরতালের ঘোষণা দেওয়ার পাশাপাশি ৭ মার্চে রেসকোর্স ময়দানে জনসভা করার সিদ্ধান্ত জানান। সেদিন সন্ধ্যায় ঢাকা বিশ্ববিদ্যালয়ের মুহাম্মদ ইকবাল হল ও মুহাম্মদ আলী জিন্নাহ হলের নাম বদলে যথাক্রমে শহীদ সার্জেন্ট জহুরুল হক হল ও সূর্যসেন হল রাখা হয়। শেখ মুজিবুর রহমানের নির্দেশে নূরে আলম সিদ্দিকী, শাহজাহান সিরাজ, আ. স. ম. আবদুর রব ও আব্দুল কুদ্দুস মাখন গোপন বৈঠকের পর বিকালে স্বাধীন বাংলা ছাত্র সংগ্রাম পরিষদ প্রতিষ্ঠা করেন।
ফাউন্ডেশন সিরিজ
ফাউন্ডেশন এন্ড এম্পায়ার
উন্নত প্রযুক্তি ও বিজ্ঞানের সহায়তায় ফাউন্ডেশন যখন আশেপাশের রাজ্যগুলোতে প্রভাব বিস্তার করেতে সমর্থ হয়, তখনই তাদের মুখোমুখি হয় এম্পায়ার। এম্পায়ারের উচ্চাভিলাষি এক জেনারেল আক্রমণ করতে উদ্যত হয় নিরস্ত্র ফাউন্ডেশনকে। সেই সঙ্কট থেকে মুক্তি পেতে না পেতেই ফাউন্ডেশন তার অস্তিত্ব সঙ্কটে পড়ে এক অস্বাভাবিক ক্রিয়েচারের সামনে যা একটি মিউট্যান্ট ইন্টেলিজেন্স। যে তার অসাধারণ মেন্টাল পাওয়ার দিয়ে ফাউন্ডেশনকে নিয়ে যায় ধ্বংসের দ্বারপ্রান্তে। সেখানে তাদের সাহায্য করতে এগিয়ে আসে সেলডনের-ই একটি গোপন প্রজেক্ট।
অসহযোগ আন্দোলন (১৯৭১)
২ মার্চ
এদিন ‘স্বাধীন বাংলা ছাত্র সংগ্রাম পরিষদ’ ঢাকা বিশ্ববিদ্যালযয়ের তৎকালীন ডাকসু ভিপি আ.স.ম. আব্দুর রবের নেতৃত্বে সর্বপ্রথম স্বাধীন বাংলাদেশের মানচিত্র খচিত পতাকা উত্তোলন করে। লে. জে. ইয়াকুব খানকে পূর্ব পাকিস্তানের গর্ভনর নিযুক্ত হয়। সামরিক আইন এবং জারি এবং সন্ধ্যা ৭টা থেকে সকাল ৭টা পর্যন্ত কারফিউ থাকার পরেও ব্যাপক আন্দোলন হতে থাকে। ঢাকায় দুপুর ২টা পর্যন্ত হরতাল পালিত হয়। আন্দোলনে গুলি চালানো হয়। পল্টন ময়দানে শেখ মুজিবুর রহমান ৩ মার্চ পর্যন্ত সারাদেশ ব্যাপি হরতালের ডাক দেন এবং সাত মার্চে জাতির উদ্দেশ্যে ভাষণ দেয়ার সিদ্ধান্ত সবাইকে জানান। তিনি এও জানান যে ভাষণে স্বাধীকার অর্জনের উদ্দেশ্যে আন্দোলনের কর্মসূচি তুলে ধরা হবে।
ফাউন্ডেশন সিরিজ
সেকেন্ড ফাউন্ডেশন
গ্যালাকটিক এম্পায়ার যখন ভেঙ্গে পড়ছে তখন নতুন সাম্রাজ্যের কেন্দ্রবিন্দু ফাউন্ডেশনকেও ধ্বংসের মুখোমুখি করে মিউল-মিউট্যান্ট ইন্টেলিজেন্স। তখন ফাউন্ডেশনকে আবার আগের লক্ষ্যে ফিরিয়ে আনতে আত্মপ্রকাশ করে নতুন এক শক্তি সেকেন্ড ফাউন্ডেশন- যা হ্যারি সেলডনের তত্ত্বাবধানে গড়ে উঠেছে মেন্টাল সাইন্টিস্টদের নিয়ে। ফাউন্ডেশন এর প্রয়োজনে যাদেরকে গোপন করে রাখা হয়েছিল।
অসহযোগ আন্দোলন (১৯৭১)
২ মার্চ
পূর্ববাংলা শ্রমিক আন্দোলন শেখ মুজিবুর রহমানের প্রতি পাকিস্তানের কেন্দ্রীয় সরকারের বিরুদ্ধে যুদ্ধ করে পূর্ব পাকিস্তানকে স্বাধীন করার আহবান সংবলিত প্রচারপত্র বিলি করে। সন্ধ্যায় আওয়ামী লীগের করাচি শাখায় পাকিস্তানের রাজনৈতিক দলগুলোর সাথে আলোচনায় বসে। পাকিস্তানের সর্বশেষ রাজনৈতিক পরিস্থিতির উদ্দেশ্যে করা এই আলোচনায় পিপিপি অনুপস্থিত ছিল। বৈঠকে ৭ই মার্চের মধ্যে আওয়ামী লীগ জাতীয় পরিষদের অধিবেশন অনুষ্ঠিত করার দাবি করে।
ফাউন্ডেশন সিরিজ
ফাউন্ডেশন এজ
গ্যালাক্সিতে ফাউন্ডেশন সবচেয়ে বড় শক্তিতে পরিণত হয়। যাদের শক্তি ও প্রভাব আগের সাম্রাজ্য এম্পায়ার এর চাইতেও সুষম। এমতাবস্থায় ফাউন্ডেশন এর রাজধানী টার্মিনাসের কাউন্সিলম্যান গোলান ট্রাভিজ মনে করেন সেকেন্ড ফাউন্ডেশন এর অস্তিত্ব রয়েছে। তার এই ধারণার কথা মেয়রের কাছে ফাস হয়ে গেলে ট্রভিজকে মেয়র অত্যাধুনিক মাহাকাশযান দিয়ে নির্দেশ দেন সেকেন্ড ফাউন্ডেশন খুজে বের করার জন্য। তাকে অনুসরণ করে প্রথম ও দ্বিতীয় ফাউন্ডেশন পরস্পরের মুখোমুখি হয়। উভয়েই চায় একে অপরকে ধ্বংস করতে। এই পরিস্থিতিতে ট্রাভিজকে নিতে হয় গ্যালাক্সির ভাগ্য নির্ধারণের গুরুত্বপূর্ণ সিদ্ধান্ত।
অসহযোগ আন্দোলন (১৯৭১)
৩ মার্চ
পূর্ব পাকিস্তানের প্রায় সব সরকারি, আধা-সরকারি ও স্বায়ত্তশাসিত অফিস-প্রতিষ্ঠান, সচিবালয়, হাইকোর্টসহ অন্যান্য আদালত, পিআইএ, রেলওয়েসহ অন্যান্য সবধরণের যোগাযোগ মাধ্যম, শিল্প-বাণিজ্যিক প্রতিষ্ঠানসহ দেশে সবজায়গায় হরতাল পালিত হয় এবং মিটিং-মিছিল চলে। আগের রাতে গুলিতে নিহত বেশ কয়েকজনের মৃতদেহ নিয়ে এদিন মিছিল হয়। পূর্ব পাকিস্তানের অনেক স্থানে এসব মিছিলে গুলিবর্ষণ হন। ফলে ঢাকা শহরে ২৩ জন ছাড়াও চট্টগ্রামে ৭৫ জন গুলিবিদ্ধ হয়ে নিহত হন। ঢাকা, রংপুর এবং সিলেটে কারফিউ জারি করা হয়।
ইয়াহিয়া খান এদিন ১০ মার্চে ঢাকায় নেতৃবৃন্দের সম্মেলন অনুষ্ঠানের সিদ্ধান্ত ঘোষণা করেন এবং এই সম্মেলনের দুই সপ্তাহের মধ্যে জাতীয় পরিষদ অধিবেশন শুরু হওয়ার প্রতিশ্রুতি দেন। জুলফিকার আলী ভুট্টো এতে সম্মত হলেও শেখ মুজিবুর রহমান তা প্রত্যাখ্যান করেন। শেখ মুজিবুর রহমান ভুট্টোর উদ্দেশ্যে বলেন যে যদি ভুট্টোরা গণতান্ত্রিকভাবে রচিত শাসনতন্ত্র মেনে নিতে না চান তাহলে পূর্ব পাকিস্তানের জন্য পৃথক শাসনতন্ত্র রচনা করা হবে।
রাতে এমভি সোয়াত জাহাজ থেকে সেনা ও মালামাল চট্টগ্রাম বন্দরে নামতে গেলে সেনাবাহিনী ও বিক্ষোভকারী নাবিকদের মাঝে সংঘর্ষ ঘটে। বিক্ষোভকারীদের উপর গুলি চালাতে অস্বীকার করলে পাকিস্তান সেনাবাহিনী ৭ জন সেনা সদস্যকে কোর্ট মার্শালে বিচার করে মৃত্যুদণ্ড দেওয়া হয়।
৪ মার্চ
প্রাদেশিক রাজধানী থেকে কারফিউ তুলে নেয়া হয়। কিন্তু চট্টগ্রাম জেলা ও পার্বত্য চট্টগ্রামে ১১৩ নং সামরিক আইন জারি করা হয়। পূর্ব পাকিস্তানের শিল্পী ও সাংবাদিকেরা আন্দোলনের সাথে একাত্মতা পোষণ করেন। এদিন ন্যাপ-এর সভাপতি মওলানা ভাসানী ১৯৪০ সালের লাহোর প্রস্তাবের ভিত্তিতে এদেশের মানুষের অধিকার দাবি করেন। পরিস্থিতির অবনতি হওয়ায় পূর্ব পাকিস্তানের প্রধান সামরিক আইন প্রশাসক সাহেবজাদা ইয়াকুব খান পদত্যাগ করেন।
নুরুল আমিন ইয়াহিয়া খানের প্রতি জাতীয় পরিষদের অধিবেশন ডাকার আহবান করেন। করাচির একটি প্রেসক্লাবের সংবাদ সম্মেলনে পাকিস্তানের ঐক্যবদ্ধতা টিকিয়ে রাখতে আসগর খান আওয়ামী লীগকে কেন্দ্রীয় সরকারের ক্ষমতা প্রদান করতে আহবান জানান।
রেডিও পাকিস্তান ও সরকারি টেলিভিশন চ্যানেল পাকিস্তান টেলিভিশনের ঢাকা কেন্দ্র তাদের নাম বদলে যথাক্রমে ‘ঢাকা বেতার কেন্দ্র’ ও ‘ঢাকা টেলিভিশন’ হিসেবে সম্প্রচার শুরু করে। এদিন থেকে ৬ মার্চ পর্যন্ত শেখ মুজিবের নির্দেশে সকাল ছয়টা থেকে দুপুর দুইটা পর্যন্ত হরতাল পালন করা হয়।
৫ মার্চ
আন্দোলন অব্যাহত থাকে। বর্তমান গাজীপুরের টঙ্গীতে গুলিতে ৪ জন নিহত হন এবং আহত হন ২৫ জন। চট্টগ্রামে গুলিবর্ষণের ফলে নিহতের সংখ্যা বেড়ে ১৩৮ হয়। রংপুর এবং রাজশাহীতে পুনরায় কারফিউ জারি করা হয়। ঢাকা বিশ্ববিদ্যালয় এবং পূর্ব পাকিস্তান প্রকৌশল ও কারিগরী বিশ্ববিদ্যালয়ের শিক্ষকরা আন্দোলনের সাথে একাত্মতা পোষণ করেন।
শেখ মুজিবের নির্দেশে হরতালের দিনগুলোতে শুধু জরুরি প্রয়োজনে ও কর্মচারীদের বেতন প্রদানের লক্ষ্যে সকল সরকারি-বেসরকারি অফিস, ব্যাংক, রেশনের দোকান দুপুর আড়াইটা থেকে ৪টা পর্যন্ত খোলা থাকে।
রাওয়ালপিন্ডিতে ইয়াহিয়া খানের সঙ্গে ভুট্টোসহ পিপলস পার্টির অন্যান্য নেতাদের মধ্যে দীর্ঘ বৈঠক হয়। বৈঠক শেষে দলের মুখপাত্র আবদুল হাফিজ পীরজাদা জাতীয় পরিষদ অধিবেশন স্থগিত রাখার প্রেক্ষিতে আওয়ামী লীগের প্রতিক্রিয়াকে অবাঞ্ছিত ও যুক্তিহীন বলেন।
পশ্চিম পাকিস্তানের লাহোরে পূর্ব পাকিস্তানে চলমান আন্দোলনে নিহতদের গায়েবানা জানাজা আয়োজন করা হয়। পূর্ব পাকিস্তানের বিভিন্ন মসজিদে এদিন জুম্মার নামাজের পর নিহতদের স্মরণে দোয়া ও মোনাজাত করা হয়।
৬ মার্চ
জেনারেল ইয়াহিয়া খান জাতির উদ্দেশ্যে ভাষণে ২৫ মার্চে জাতীয় পরিষদের অধিবেশন বসার ঘোষণা দেন। টিক্কা খানকে পূর্ব পাকিস্তানের গভর্নর নিযুক্ত করা হয়। ভারতের আকাশ সীমা দিয়ে পাকিস্তানের বিমান চলাচলে নিষেধাজ্ঞা জারি রাখা হয়।
রাজশাহীতে ১৪ জন আহত এবং ১ জন নিহত হন। খুলনাতে ৮৬ জন আহত এবং ১৮ জন নিহত হন। অন্যদিকে ঢাকা কেন্দ্রীয় কারাগারের গেট ভেঙে ৩৪১ জন কয়েদি পালিয়ে যায়।
৭ মার্চ
থাম্ব|ঐতিহাসিক ৭ই মার্চের ভাষণ এদিন শেখ মুজিবুর রহমান ঢাকার রেসকোর্স ময়দানে (বর্তমানে সোহরাওয়ার্দী উদ্যান) জাতির উদ্দেশ্যে ঐতিহাসিক ৭ই মার্চের ভাষণ দেন। ভাষণে তিনি বলেন ৪টি শর্ত পূরণ হলে তিনি অধিবেশনে যোগ দিবেন। সেগুলো হল : তিনি বাংলার মানুষকে খাজনা-ট্যাক্স দিতে নিষেধ করেন। সচিবালয়সহ অন্যান্য সরকারি-আধা সরকারি অফিস, সুপ্রিম কোর্ট ও হাইকোর্টসহ পূর্ব পাকিস্তানের সব কোর্ট বন্ধ রাখতে বলেন। তবে দৈনিক মাত্র ২ ঘণ্টা ব্যাংক খোলা রাখার অনুমতি দেন। সামরিক বাহিনী ছাড়া অন্যান্য সাধারণ মানুষের যাতায়াতের জন্য সব ধরনের বাস-ট্রাক, রিক্সা, ট্যাক্সি চলাচলের অনুমতি দেন।
এই ভাষণ প্রচার না করায় বাঙালি কর্মীদের প্রতিবাদে ঢাকা বেতার সেদিন বন্ধ হয়ে যায় সন্ধ্যা সাতটায় বেতার ভবনের সামনে বিক্ষুব্ধ জনতা বোমা ফেলে।
সেদিন প্রেসিডেন্ট ইয়াহিয়া লে. জেনারেল আমির আবদুল্লাহ খান নিয়াজী সহ পাঁচজন সামরিক অফিসারকে সহকারী সামরিক প্রশাসক নিযুক্ত করে।
৮ মার্চ
একটি সরকারি প্রেসনোটে দাবি করা হয়, চলমান আন্দোলনে ১৭২ জন নিহত ও আহত ৩৫৮ জন আহত হয়েছেন কিন্তু আওয়ামী লীগের পক্ষ থেকে দলের সাধারণ সম্পাদক তাজউদ্দীন আহমদ সামরিক কর্তৃপক্ষের এই প্রেসনোটের প্রতিবাদ করে সেখানে হতাহতের সংখ্যা ব্যাপকভাবে কমিয়ে বলার অভিযোগ করেন।
শেখ মুজিবুর রহমানের ৭ই মার্চের ভাষণের নির্দেশ মতে সকল সরকারি অফিসের কার্যক্রম স্থবির হয়ে পড়তে শুরু করে। টিক্কা খান এদিন পূর্ব পাকিস্তানের সামরিক গভর্নরের দায়িত্ব পালন করতে ঢাকায় আসেন।
রাতে তাজউদ্দিন আহমদ এক বিবৃতিতে বঙ্গবন্ধুর ৭ মার্চের ভাষণে ঘোষিত বিভিন্ন নির্দেশের ব্যাখা দেন। সেখানে উল্লেখ করা হয়:
এছাড়াও এদিন করাচি স্টক এক্সচেঞ্জের পূর্ব পাকিস্তান ভিত্তিক কোম্পানিগুলোর শেয়ারের মূল্যের দ্রুত পতন হয়।
৯ মার্চ
alt=তাজউদ্দীন আহমদ|থাম্ব|আওয়ামী লীগের তৎকালীন সাধারণ সম্পাদক তাজউদ্দীন আহমদ এদিন পূর্ব পাকিস্তানের বেসামরিক প্রশাসনের উপর থেকে কেন্দ্রীয় সরকারে নিয়ন্ত্রণ প্রায় অচল হয়ে পড়ে। ফলে আওয়ামী লীগের তৎকালীন সাধারণ সম্পাদক তাজউদ্দিন আহমদ বেসামরিক প্রশাসন পরিচালনার জন্য আওয়ামী লীগের পক্ষ থেকে ১৬ দফা নির্দেশনা জারি করেন। পাকিস্তান জাতীয় লীগের নেতা আতাউর রহমান খান ও ছাত্রলীগ নেতারা এদিন শেখ মুজিবুর রহমানকে "বাংলাদেশ জাতীয় সরকার" গঠনের পরামর্শ দেয়।
এইদিন ন্যাপ নেতা মওলানা আবদুল হামিদ খান ভাসানী ও শেখ মুজিবুর রহমান রাজনৈতিক পরিস্থিতি নিয়ে আলোচনা করেন। সেদিন বিকালে পল্টন ময়দানের এক ভাষণে মওলানা ভাসানী শেখ মুজিবুর রহমানের সাথে একত্রে আন্দোলন করার সিদ্ধান্ত প্রকাশ করেন। এছাড়াও তিনি ইয়াহিয়া খানকে পূর্ব বাংলার স্বাধীনতা মেনে নিতে বলেন। পাশাপাশি ২৫ মার্চের মধ্যে সরকার কোনও কার্যকর পদক্ষেপ না নিলে তিনি ১৯৫২ সালের মতো একযোগে গণ-আন্দোলন গড়ে তোলার ঘোষণা দেন।
থাম্ব|টিক্কা খান
এদিন সামরিক কর্তৃপক্ষ অনির্দিষ্ট কালের জন্য রাজশাহী শহরে রাত ৯টা থেকে পরবর্তী ৮ ঘণ্টা ব্যাপি কারফিউ জারি করে।
ঢাকাতে থাকা অন্যান্য দেশের নাগরিকদের নিজ নিজ দেশে ফিরিয়ে নিতে ঢাকায় তাদের দেশের বিমান অবতরণ করে। জাতিসংঘের মহাসচিব প্রয়োজনে তাদের কর্মীদের ঢাকা থেকে অপসারণের নির্দেশ দেন। একই দিনে পূর্ব পাকিস্তান কমিউনিস্ট পার্টি যুদ্ধ করে পূর্ব পাকিস্তান স্বাধীন করতে জনগণকে আহবান করে।
১০ মার্চ
এদিন দেশের অভিনেতা ও অন্যান্য শিল্পীরা মিলে কবি গোলাম মোস্তফা ও খান আতাউর রহমানের নেতৃত্বে ‘বিক্ষুদ্ধ শিল্পী সমাজ’ নামক ব্যানারে বিক্ষোভ প্রকাশ করে। পাকিস্তান সিভিল সার্ভিসের দ্বিতীয় শ্রেণির বাঙালি কর্মচারীরা আওয়ামী লীগের নেতৃত্বে আন্দোলনের প্রতি তাদের আনুগত্য প্রকাশ করেন।
প্রতিবাদের অংশ হিসেবে সারাদেশের বিভিন্ন স্থানে কালো পতাকা উত্তোলন করা হয়। সরকারি ও বেসরকারি অফিস ভবন, রাজারবাগ পুলিশ লাইন, বিভিন্ন থানা এবং ঢাকা হাইকোর্টের প্রধান বিচারপতির বাড়িতেও কালো পতাকা তোলা হয়।
রাজশাহী শহরে জারিকৃত অনির্দিষ্টকালের জন্য নৈশ কারফিউ প্রত্যাহার করা হয়।
এই দিনে জুলফিকার আলী ভুট্টো শেখ মুজিবুর রহমানকে একটি টেলিগ্রাম বার্তায় রাষ্ট্রকে রক্ষা করার আবেদন করে তার সাথে দেখা করার প্রস্তাব দেন।
১১ মার্চ
শেখ মুজিবুর রহমানের নিকট পিপিপির নেতা ভুট্টো একটি তারবার্তা দিয়ে ঢাকায় এসে সমঝোতা করতে রাজি হওয়ার কথা জানান। ১লা মার্চ থেকে খুলনা নিউজপ্রিন্ট মিলের কাগজ পশ্চিম পাকিস্তানে পাঠানো বন্ধ হওয়ায় নিউজপ্রিন্টের অভাবে এদিন থেকে ডন পত্রিকা সহ সেখানকার বিভিন্ন সংবাদপত্রের কলেবর ব্যাপক হ্রাস পায়।
স্বাধীন বাংলা ছাত্র সংগ্রাম পরিষদের এক বিবৃতিতে সরকার প্রদত্ত খেতাব ও পদক বর্জনের জন্য আহবান জানানো হয়। দেশের প্রশাসনিক কাঠামো এক কথায় অচল হয়ে পড়ে। তাই এদিন জাতিসংঘের তৎকালীন মহাসচিব উথান্ট পূর্ব পাকিস্তানে কর্মরত তাদের সব কর্মকর্তা-কর্মচারীকে জাতিসংঘের সদর দপ্তরে ফিরে যাওয়ার নির্দেশ দেন।
বেসামরিক প্রশাসন পরিচালনার জন্য এদিন তাজউদ্দীন আহমদ আওয়ামী লীগের পক্ষ থেকে সাধারণ মানুষের উদ্দেশ্য ১৪ দফা নির্দেশনা প্রকাশ করেন। এছাড়াও এদিন পশ্চিম পাকিস্তানের বিভিন্ন দলের প্রতিনিধি শেখ মুজিবের সাথে বৈঠক করেন।
যুক্তরাষ্ট্র থেকে ৩২ হাজার টন গম নিয়ে ‘ভিনটেজ হরাইজন’ নামের একটি জাহাজ পূর্ব পাকিস্তানের উদ্দেশ্যে চট্টগ্রাম বন্দরে আসছিল। কিন্তু পাকিস্তান সরকার এদিন জাহাজটিকে করাচি বন্দরে যাওয়ার নির্দেশ দেয়।
১২ মার্চ
এদিন আওয়ামী লীগ প্রদেশের প্রতিটি ইউনিয়নে সংগ্রাম পরিষদ গঠন করার আদেশ দেয়। পূর্ব পকিস্তানে কর্মরত বাঙালি সিএসপি ও ইপিসিএস অফিসার, সরকারি এবং আধাসরকারি ও স্বায়ত্তশাসিত প্রতিষ্ঠানের কর্মচারীরা এই আন্দোলনে সমর্থন দেন। সিএসপি অফিসারেরা এদিন আওয়ামী লীগের তহবিলে তাদের একদিনের বেতন অনুদান দেন। অনির্দিষ্ট কালের জন্য মালিকেরা পূর্ব পাকিস্তানের সব প্রেক্ষাগৃহ বন্ধের ঘোষণা দেন। তারা আন্দোলনের পক্ষে আওয়ামী লীগের সাহায্য তহবিলে তৎকালীন পাকিস্তানি মুদ্রায় ১৩ হাজার ২৫০ টাকা অনুদান দেন।
বগুড়া কারাগার ভেঙে ২৭ জন কয়েদি পলায়ন করে। রক্ষীদের গুলিতে পলায়নকালে ১ জন কয়েদি নিহত ও ১৫ জন আহত হয়।
১৩ মার্চ
প্রতিরক্ষা খাত থেকে বেতনপ্রাপ্ত সকল কর্মকর্তা-কর্মচারীদের ১৫ মার্চ সকালে কর্মক্ষেত্রে যোগ দেওয়ার আদেশ দেওয়া হয়। আদেশ না মানলে চাকরি থেকে বরখাস্ত করা হবে বলে হুমকি দেয়া হয়। এই সিদ্ধান্তকে উস্কানিমূলক আখ্যা দিয়ে এর তীব্র বিরোধিতা করেন শেখ মুজিবুর রহমান।
পশ্চিম জার্মানি, যুক্তরাষ্ট্র, যুক্তরাজ্য, ইতালি, কানাডা, ফ্রান্স এবং জাতিসংঘের ২৬৫ জন কর্মকর্তাকে ঢাকা থেকে নিজ নিজ দেশে ফেরত পাঠানো হয়।
পশ্চিম পাকিস্তানের বিভিন্ন বিরোধী দল তথা কাউন্সিল মুসলিম লীগ, কনভেনশন মুসলিম লীগ, জমিয়তে ঊলামায়ে ইসলাম, জমিয়তে উলামায়ে পাকিস্তানের নেতারা চলমান পরিস্থিতির ব্যাপারে বৈঠকের আয়োজন করে। বৈঠকে পিপিপি ও মুসলিম লীগ (কাইয়ুম) অনুপস্থিত ছিল। বৈঠক শেষে তারা পাকিস্তানের অনিবার্য ভাঙন রোধে অতিসত্বর আওয়ামী লীগের কাছে ক্ষমতা হস্তান্তরের দাবি জানায়। আব্দুল হেকিম চৌধুরী ও শিল্পাচার্য জয়নুল আবেদিন আন্দোলনের সমর্থনে তাদের খেতাব বর্জন করেন।
১৪ মার্চ
জুলফিকার আলী ভুট্টো এদিন ইয়াহিয়া খানকে পূর্ব পাকিস্তানে সংখ্যাগরিষ্ঠ দল আওয়ামী লীগকে এবং পশ্চিম পাকিস্তানে সংখ্যাগরিষ্ঠ দল পিপিপি-কে, অর্থাৎ দুই পাকিস্তানে দুই দলকে ক্ষমতা দেওয়ার ফর্মুলা প্রদান করেন। মুসলিম লীগের আব্দুল কাইয়ুম ছাড়া তৎকালীন পাকিস্তানের প্রায় সব রাজনৈতিক দলের নেতারা এই হঠকারী ও অগণতান্ত্রিক সিদ্ধান্তের সমালোচনা করেন।
অসহযোগ আন্দোলনের কারণে ক্ষতিগ্রস্ত পশ্চিমা শিল্পপতিরা শেখ মুজিবুর রহমানের চার দফা মেনে নেওয়ার জন্য সামরিক সরকারের কাছে স্মারকলিপি পেশ করেন।
আন্দোলন করার ব্যাপারে শেখ মুজিবুর রহমান একটি নির্দেশনাবলী প্রকাশ করেন যেখানে ৩৫টি নির্দেশ ছিল। এই নির্দেশনাবলীর উদ্দেশ্য ছিল দেশের অর্থনীতির ক্ষতি না করে কীভাবে আন্দোলন পরিচালনা করতে হবে তা জানানো।
১৬ মার্চ
এদিন নিউজউইক পত্রিকায় প্রকাশিত এক প্রতিবেদনে বলা হয় যে ৭ই মার্চের ভাষণে তিনি আসলে স্বাধীনতার ঘোষণা করেছেন।
শেখ মুজিবুর রহমান এবং ইয়াহিয়া খানের মধ্যে বৈঠক শুরু হয়। স্থানীয় নেতাদের সাথে আলোচনা করে তিনি রাষ্ট্রপতি ভবনে যান। বৈঠকে যাওয়ার সময় শেখ মুজিবুর রহমান সামনে কালো পতাকা লাগানো এবং উইন্ডো শিল্ডে বাংলাদেশের মানচিত্র রাখা একটি সাদা গাড়িতে চড়ে যান।
বৈঠকে ইয়াহিয়া খান পূর্বে ঘটা ঘটনাগুলোর জন্য শেখ মুজিবুর রহমানের কাছে দুঃখ প্রকাশ করে রাজনৈতিকভাবে সমস্যার সমাধান করার ইচ্ছা পোষণ করেন। তখন তিনি আওয়ামী লীগের প্রস্তাবিত ক্ষমতা হস্তান্তরের ৪ দফা শর্ত মেনে নেন বলে জানান। শর্তগুলো ছিল – সামরিক শাসন প্রত্যাহার করে গণতান্ত্রিক সরকারকে ক্ষমতা প্রদান করা, প্রতিটি প্রদেশে সংখ্যাগরিষ্ঠ রাজনৈতিক দলগুলোকে ক্ষমতা হস্তান্তর, কেন্দ্রীয় সরকারের পরিচালনাকারী হিসেবে ইয়াহিয়া খানের রাষ্ট্রপতি পদে বহাল এবং জাতীয় পরিষদের দুই পাকিস্তানের সদস্যদের পৃথকভাবে বৈঠকে মিলিত হওয়া।
১৭ মার্চ
এদিন শেখ মুজিবুর রহমান এবং ইয়াহিয়া খানের মধ্যে দ্বিতীয় দফায় আলোচনা চলে। তবে এই আলোচনা সম্পর্কে সামরিক সরকার বা আওয়ামী লীগ– কোনপক্ষই বিস্তারিত বিবরণ প্রকাশ করেনি।
এদিন চট্টগ্রামের এক জনসভায় ন্যাপ-এর সভাপতি মওলানা আবদুল হামিদ খান ভাসানী ২৩ মার্চ পাকিস্তানের প্রজাতন্ত্র দিবসের পরিবর্তে সেই দিনটিকে ‘স্বাধীন পূর্ববাংলা দিবস’ হিসেবে পালনের আহবান করেন।
১ মার্চ থেকে চলমান হত্যাকাণ্ডের তদন্তের জন্য সরকার পাঁচ সদস্যবিশিষ্ট একটি তদন্ত কমিটি গঠন করে। তবে সেই তদন্ত কমিটি শেখ মুজিবুর রহমান প্রত্যাখ্যান করেন। একই দিনে ইয়াহিয়া খান খাদিম হুসেন রাজাকে চূড়ান্তভাবে অপারেশন সার্চলাইট বাস্তবায়ন করার নির্দেশ দেন।
১৮ মার্চ
এদিন শেখ মুজিবুর রহমান এবং ইয়াহিয়া খানের মধ্যে কোনো বৈঠক হয়নি। পূর্বোক্ত তদন্ত কমিটিকে আওয়ামী লীগ এদিন প্রত্যাখ্যান করে। পক্ষান্তরে আওয়ামী লীগ খন্দকার মোশতাক আহমেদ, আবিদুর রেজা এবং ক্যাপ্টেন এম. মনসুর আলীর সমন্বয়ে অন্য একটি ৩ সদস্যের তদন্ত কমিটি গঠন করে।
১৯ মার্চ
শেখ মুজিবুর রহমান এবং ইয়াহিয়া খানের মধ্যে চতুর্থ দফায় বৈঠক হয়। বৈঠকে সিদ্ধান্ত হয়ছিল, পরদিন শেখ মুজিবুর রহমান এবং ইয়াহিয়া খান দুজনই তাদের উপদেষ্টাসহ আলোচনা করবেন। তাই এদিন আলাদা-আলাদা ভাবে উপদেষ্টামন্ডলীর মধ্যে বৈঠক হয়। ইয়াহিয়া খানের পক্ষে গুল হাসান খান, লেফটেন্যান্ট জেনারেল এস. জি. এম. এম পীরজাদা ও আলভিন রবার্ট কর্নেলিয়াস এবং আওয়ামী লীগের পক্ষে তাজউদ্দিন আহমদ, ড. কামাল হোসেন এবং সৈয়দ নজরুল ইসলাম অংশ নেন। তারা পরদিনের আলোচনার বিষয়বস্তু সম্পর্কে বৈঠক করেন কিন্তু আলোচনা চলাকালে রংপুর, সৈয়দপুর এবং জয়দেবপুরে পাকবাহিনী জনতার উপর গুলি চলায়। জয়দেবপুরে বাঙালিরা পাকবাহিনীর প্রতিরোধ করতে সক্ষম হয়। শেখ মুজিবুর রহমান জানান সেনাবাহিনী কর্তৃক গণহত্যার নিরপেক্ষ তদন্ত না হলে তিনি সংসদে যোগ দিবেন না।
২১ মার্চ
এদিন শেখ মুজিবুর রহমান ও ইয়াহিয়া খানের মধ্যকার বৈঠকে আওয়ামী লীগের তৎকালীন সাধারণ সম্পাদক তাজউদ্দীন আহমদ শেখ মুজিবুর রহমানকে আলোচনায় সহায়তা করেন। আলোচনায় যোগদান করতে এদিন পাকিস্তান পিপলস পার্টির (পিপিপি) নেতা ১২ জন উপদেষ্টাসহ ঢাকায় আসেন। মওলানা ভাসানী এদিন চট্টগ্রামে সবাইকে আওয়ামী লীগের নেতৃত্বে আন্দোলনের যোগদানের আহ্বান করেন।
কেন্দ্রীয় ছাত্র সংগ্রাম পরিষদ এই দিনে পাকিস্তান দিবসকে "প্রতিরোধ দিবস" হিসেবে পালনের প্রস্তুতি গ্রহণ করতে থাকে। অন্যান্য রাজনৈতিক ও সামাজিক সংগঠন তাদের প্রস্তাবকে সমর্থন প্রদান করে। পাকিস্তান দিবস থেকে স্বাধীন বাংলাদেশ শ্রমিক সংগ্রাম পরিষদ পশ্চিম পাকিস্তানি পণ্য বর্জনের ডাক দেয়।
২২ মার্চ
মার্শাল ল' প্রত্যাহার না করলে জাতীয় পরিষদের অধিবেশনে যোগদান না করার ব্যাপারে শেখ মুজিবুর রহমান অনমনীয় থাকায় এদিন প্রেসিডেন্ট ইয়াহিয়া খান পুনরায় জাতীয় পরিষদের অধিবেশন স্থগিত ঘোষণা করেন।
শেখ মুজিবুর রহমান, ইয়াহিয়া খান ও জুলফিকার আলী ভুট্টোর মধ্যে ত্রিপাক্ষিক আলোচনা হয়। এছাড়াও এদিন ইয়াহিয়া খানের চারজন উপদেষ্টা এবং পাকিস্তান পিপলস পার্টির পাঁচ জন আইনবিদের মধ্যে আলোচনা হয়। আইনগত জটিলতার যুক্তি দিয়ে তারা অধিবেশনের আগেই মার্শাল ল' প্রত্যাহার করে শেখ মুজিবুর রহমানকে ক্ষমতা দেয়ার তীব্র বিরোধিতা করে। এছাড়াও এদিন প্রেসিডেন্ট ইয়াহিয়া খান পশ্চিম পাকিস্তানের অন্যান্য নেতাদের সাথে এই বিষয়ে আলোচনা করেন।
জুলফিকার আলী ভুট্টো আওয়ামী লীগের রাষ্ট্রপতি কর্তৃক সামরিক শাসন বাতিল ও গণতান্ত্রিক সরকারের নিকট ক্ষমতা হস্তান্তরের দাবির বিরোধিতা করে বলেন যে আওয়ামী লীগের দাবি বাস্তবায়ন করলে সাংবিধানিক শূন্যতার সৃষ্টি হয়ে রাষ্ট্রপতির নির্দেশ আইনি বৈধতা হারাবে। তবে এদিন একটি লিখিত বিবৃতিতে এ. কে. ব্রোহি জানান যে ক্ষমতা হস্তান্তরে ৪ দফা শর্ত আইনের দিক থেকে সাংঘর্ষিক নয়।
২৩ মার্চ
এদিন প্রেসিডেন্ট ভবন, সেনানিবাস, বিমানবন্দর ও গভর্নর হাউস ছাড়া পূর্ব পাকিস্তানের সর্বত্র পাকিস্তানের পতাকার বদলে স্বাধীন বাংলাদেশের মানচিত্র খচিত পতাকা উত্তোলন করা হয়। শেখ মুজিবুর রহমান তার ধানমন্ডির ৩২ নম্বর রোডের বাড়িতে প্রথমবারের মতো আনুষ্ঠানিকভাবে এই পতাকা উত্তোলন করেন। তার পূর্ব-ঘোষিত নির্দেশনা অনুযায়ী এদিন সারাদেশে সাধারণ ছুটি পালিত হয়। মওলানা ভাসানীর ন্যাপ দিনটিকে পাকিস্তান দিবসের পরিবর্তে ‘স্বাধীন পূর্ববঙ্গ দিবস’ হিসেবে পালন করে।
এদিন ঢাকাস্থ বিভিন্ন দেশের কুটনৈতিক অফিসগুলোতে স্বাধীন বাংলাদেশের পতাকা উত্তোলন করা হয়। ব্রিটিশ উপহাইকমিশন ও সোভিয়েত কনস্যুলেটে সকালেই স্বাধীন বাংলার পতাকা উত্তোলন করা হয়। পাকিস্তানের তৎকালীন মিত্র চীন, ইন্দোনেশিয়া, ইরান ও নেপালের উপদূতাবাসে প্রথমে পাকিস্তানের পতাকা তোলা হলেও পরে ছাত্র-জনতা সেগুলো নামিয়ে মানচিত্র-খচিত বাংলাদেশের পতাকা ওড়ায়। তবে ঢাকাস্থ মার্কিন কনস্যুলেটে এদিন কোনেও পতাকাই উত্তোলন করা হয়নি।
দেশের অস্থিতিশীল অবস্থার কারণে পাকিস্তানের প্রেসিডেন্ট ইয়াহিয়া খান প্রজাতন্ত্র দিবসের নির্ধারিত ভাষণ বাতিল করে লিখিত বাণী প্রকাশ করেন।
এদিন শেখ মুজিবুর রহমান ও ইয়াহিয়া খানের মধ্যে কোনও আলোচনা না হলেও আওয়ামী লীগ এবং প্রেসিডেন্ট ইয়াহিয়া খানের উপদেষ্টাদের মধ্যে আলাপ-আলোচনা হয়। আওয়ামী লীগের প্রতিনিধিরা এদিন ৬ দফা ভিত্তিক শাসনতন্ত্রের খসড়া প্রস্তাব পেশ করেন। সন্ধ্যায় শাসনতন্ত্রের অর্থনৈতিক বিষয়াবলী নিয়ে পুনরায় আলোচনা হয়।
জুলফিকার আলী ভুট্টো এদিন প্রেসিডেন্ট ইয়াহিয়া খান ও তার মুখ্যসচিব লেফটেন্যান্ট জেনারেল পীরজাদার সাথে বৈঠক করেন। এছাড়াও পশ্চিম পাকিস্তান থেকে বিভিন্ন রাজনৈতিক দলের নেতা ঢাকায় এসে এদিন ইয়াহিয়া খানের সাথে বৈঠকে মিলিত হন।
পূর্ব পাকিস্তানের একাধিক স্থানে পাকিস্তান সেনাবাহিনীর উস্কানিতে বাঙালি ও মুহাজিরদের মধ্যে দাঙ্গার ঘটনা ঘটে। দাঙ্গার সময় সেনাবাহিনীর গুলিতে হতাহতের ঘটনা ঘটে।
২৪ মার্চ
২৩ তারিখে প্রস্তাবিত খসড়া শাসনতন্ত্রের অর্থনৈতিক বিভাগ গুলো নিয়ে এদিন সকাল-সন্ধ্যা দুইবার আওয়ামী লীগ এবং প্রেসিডেন্ট ইয়াহিয়া খান এবং তার উপদেষ্টামণ্ডলীর মধ্যে আলোচনা হয়। আওয়ামী লীগের প্রতিনিধিরা খসড়া শাসনতন্ত্রে ফেডারেশনের বদলে কনফেডারেশন প্রস্তাব করে। কিন্তু এটি আওয়ামী লীগের গঠনতন্ত্রের সাথে সাংঘর্ষিক হওয়ায় সরকার এর প্রতিবাদ করে।
প্রেসিডেন্ট ইয়াহিয়া খানের সাথে পিপলস পার্টির নেতা জুলফিকার আলী ভুট্টোর সাথে বৈঠক হয় কিন্তু পশ্চিম পাকিস্তানের অধিকাংশ রাজনৈতিক দলের নেতারা পূর্ব পাকিস্তান ত্যাগ করেন।
শেখ মুজিবুর রহমান আন্দোলন আরো জোরদার করার পরামর্শ দেন। তাজউদ্দীন আহমদ এদিন অতি শীঘ্রই রাষ্ট্রপতির ঘোষণার দাবি জানান।
ঢাকার মিরপুরে মুহাজির অধিবাসীরা পাকিস্তানি সেনাবাহিনীর গোয়েন্দাদের সাহায্য নিয়ে সেখানকার বাঙালিদের বাড়ির ছাদ থেকে বাংলাদেশের পতাকা ও কালো পতাকা নামিয়ে আগুনে পুড়িয়ে দেয় এবং এলাকায় আতঙ্কের সৃষ্টি করে। চট্টগ্রাম বন্দরের এম ভি সোয়াত থেকে পাকিস্তান সেনাবাহিনী অস্ত্র খালাস করার সময় পঞ্চাশ হাজার মানুষের প্রবল প্রতিরোধের মুখে পড়ে।
২৫ মার্চ
এদিন সকালে ইয়াহিয়া খানের সাথে ভুট্টো ৪৫ মিনিট ধরে আলোচনা করেন। আলোচনা শেষে প্রস্তাবিত পূর্ব পাকিস্তানের স্বায়ত্তশাসনের ব্যাপারে সাংবাদিকদের প্রশ্নের জবাবে ভুট্টো বলেন যে আওয়ামী লীগের প্রস্তাবিত স্বায়ত্তশাসন প্রকৃত নয় বরং তা প্রায় সার্বভৌমত্বের কাছাকাছি।
শেখ মুজিবুর রহমান সংবাদ বিজ্ঞপ্তির মাধ্যমে নির্দেশনাবলীতে থাকা নির্দেশনাগুলোয় পরিবর্তন আনায় ঘোষণা দেন এবং আরো একটি নতুন নির্দেশনা যুক্ত করা হয়। এছাড়া আওয়ামী লীগ একটি প্রেস রিলিজ প্রকাশ করে যেখানে দলটি দাবি করে যে তাদের দলকে ক্ষমতা হস্তান্তর করতে ইয়াহিয়া খান রাজি হয়েছেন এবং তারা আশা করে যে রাষ্ট্রপতি এই বিষয়ে একটি ঘোষণা দিবেন।
সোয়াত জাহাজ থেকে চট্টগ্রাম বন্দরে অস্ত্র খালাসের সময় সাধারণ জনতা এতে বাধা দেয়। বাধা এড়াতে পাক বাহিনী গুলি চালায়। এরপরে সারাদেশে চরম বিক্ষোভ-প্রতিবাদ হওয়ায় পূর্ব পাকিস্তানের বিভিন্ন স্থানে কারফিউ বা সান্ধ্য আইন জারি করা হয়।
জয়দেবপুর, রংপুর ও সৈয়দপুরে সাধারন জনতার উপর পাকবাহিনী গুলি চালিয়ে ১১০ জন হত্যা করার প্রতিবাদে এদিন আওয়ামী লীগ ২৭ মার্চ সারাদেশে হরতাল ডাকে। এদিন খসড়া শাসনতন্ত্রের পূর্ণাঙ্গ প্রতিবেদন রাষ্ট্রপতি ইয়াহিয়া খানের কাছে উত্থাপন করার কথা থাকলেও সেই বৈঠক হয়নি। এদিন রাষ্ট্রপতি ইয়াহিয়া খান গোপনে বিকাল ৪:৪৫ মিনিটে ঢাকা ত্যাগ করেন।